text: تصدر عن إتحاد المنشقين عن قوى الأمر الواقع
text: #000000
text: كلمات مفتاحيةbeatles
text: #000001
text: مسافرون تكيّفوا مع مدينة تكيّفت مع الصحراء
text: #000005
text: – فكرة اني مرتبطة بعالم وسلطة هي اللي مش موجودة ب دبي. لا أهل ولا أصدقاء قريبين منك فيهن يحاسبوك ع شو عملت او شو مش عم تعمل من “واجباتك”. هون ب دبي إنت قاعد بمطرح، منَظَم، من دون ما يدق فيك أو بحريتك أو بشكلك أو بخيارك.
text: #000008
text: – طبعاً، بس غير هيك بتمشي ما حدا بيطلع فيك وانا عندي مشكلة مع الاماكن العامة. كنت إخجَل وخاف من زمان لإنو عندي فكرة إنو الكل عم يطلع فيني وناطرني وهيدي بحسا دائماً ب لبنان. هونيك ب دبي انت غير موجود بالنسبة ل غيرك. هيدا اول شي زعجني، انو ليه ما حدا بيطلع فيني؟ هل انا غير موجودة؟ هل انا شبح؟ أديه حلو كون رقم مجهول بين ملايين؟ ... بيرجع في شي بيقلي لاء يا بنت. المجتمع المُقفَل تبع بيروت أحلى. كلو بيعرف كلو، كلو بيحكي عن كلو، وكلو بيشك ع كلو. عرفت؟ صراع حضارات جوات راسي الفارغ.
text: #000010
text: – بس انو عم تحكي عن تجربة مماثلة لشو بيعيش الشخص بأوروبا مثلاً، ما حدا بيطَلَع ب حدا ع الطريق. شو الفرق بين دبي وأوروبا؟ انا مش رايح ع دبي.
text: #000011
text: – الفرق بين دبي واوروبا مثلاً انو بأوروبا عندك ثقافة محلية تتعلم منها. هيك بتفرق عن دبي. دبي بتزعج بس تتذكر إنو ما في شي حقيقي تكتسبو من قعدتك فيها ك دبي، على عكس الحياة ب مدينة اوروبية مثلاً.
text: #000012
text: – بتقصدي بالتكيّف (adaptation) يعني قبول أمر مزعج متل المولات مقابل التخلص من شي تاني كان يزعجك بلبنان؟ متل إنو دبي هي قصة عالم تكيّفوا مع خلطة بشر اجتمعوا ب مدينة تكيّفت مع الصحرا؟
text: #000015
text: – ايه والله لنكيّف. وليش ما قدرتي تتكيّفي ببيروت؟
text: #000017
text: – ببيروت انا بقيت نق وحسيت انو رغم أديه عندي مجتمعي هون بس ما كنت متكيفة. فوضى فتت فيها لأنو في عالم شغلتا تحكم عليك وتحسسك انك ناجح أكتر من اللزوم أو فاشل أكتر من اللزوم. عالم قاعدة تصنفك. وبيروت مطرح مطلوب منك في تعمل واحد تنين تلاتة. بدك تشتغل بهالمكان. وبدك تتتعلم بهالمكان. وبدك تعيش بمطرح في حرب كمان! ومفروض تكون مبسوط. انا كتير الاوضاع الامنية بتحبطني. كل التفجيرات والاشتباكات اللي صارت بلبنان كانت سبب رئيسي بالإحباط.
text: #000018
text: – طيب منيح فهمانة ع حوالك شو بيناسبك وشو ما بيناسبك وشو ما ناسبك بالماضي. وبنفس الوقت بدك تتذكري انو مش كل شي اسود أو ابيض ومتل ما في مولات بدبي في تفجيرات بلبنان.
text: #000019
text: نُشرت في ديسمبر 10, 2014ديسمبر 10, 2014الكاتب moxyالتصنيفات Blogالوسوم dubai, sigmund freud, travel, السفر, دبي
text: #000021